*Príloha č. 4 súťažných podkladov - Kritérium na vyhodnotenie ponúk, pravidlá jeho uplatnenie*

**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

* 1. Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania, v týchto súťažných podkladoch a na základe pravidiel jeho uplatnenia určených v týchto súťažných podkladoch.
	2. Kritérium na vyhodnotenie ponúk:

Jediným kritériom na vyhodnotenie ponúk v rámci jednotlivých časti predmetu zákazky je **navrhovaná maximálna cena celkom za dodanie požadovaného predmetu zákazky vajadrená v EUR s DPH**, uvedená v ponuke uchádzača, podľa prílohy č. 3 (Príloha č. 3A Časť 1 Vzor štruktúrovaného rozpočtu ceny – Základné a dlhodobo skladovateľné potraviny, Príloha č. 3B Časť 2 Vzor štruktúrovaného rozpočtu ceny – Mrazené výrobky a potraviny, Príloha č. 3C Časť 3 Vzor štruktúrovaného rozpočtu ceny – Mlieko a mliečne potraviny, Príloha č. 3D Časť 4 Vzor štruktúrovaného rozpočtu ceny – Živočíšne výrobky, mäso a mäsové výrobky, Príloha č. 3E Časť 5 Vzor štruktúrovaného rozpočtu ceny – Pekárenské výrobky, Príloha č. 3F Časť 6 Vzor štruktúrovaného rozpočtu ceny – Ovocie, zelenina a zemiaky a Príloha č. 3G Časť 7 Vzor štruktúrovaného rozpočtu ceny – Čerstvé slepačie vajcia) týchto súťažných podkladov.

Všetky ceny uvedené v ponuke uchádzača podľa prílohy č. 3 (Príloha č. 3A Časť 1, Príloha č. 3B Časť 2, Príloha č. 3C Časť 3, Príloha č. 3D Časť 4, Príloha č. 3E Časť 5, Príloha č. 3F Časť 6 a Príloha č. 3G Časť 7) týchto súťažných podkladov musia byť zaokrúhlené na dve desatinné miesta.

29.3 Pravidlá na uplatnenie kritéria:

**Maximálna cena celkom za dodanie požadovaného predmetu zákazky vyjadrená v EUR s DPH**

Systém EKS automatizovane označí ponuku (v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7) s najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za prvú (úspešný uchádzač – prvý v poradí v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7), ponuku s druhou najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za druhú (prvý neúspešný uchádzač – druhý v poradí v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7), ponuku s tretou najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za tretiu (druhý neúspešný uchádzač – tretí v poradí v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7), atď. a to na základe uchádzačom/uchádzačmi vyplneného návrhu na plnenie kritéria (Maximálna cena celkom za dodanie požadovaného predmetu zákazky vyjadrená v EUR s DPH) podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v systéme EKS v súlade s týmito súťažnými podkladmi** v rámci príslušnej časti predmetu zákazky , t.j. časti 1, časti 2, časti 3, časti 4, časti 5, časti 6 a časti 7.

Komisia odporučí prijať ponuku uchádzača, ktorý vo svojej ponuke ponúkol/uviedol najnižšiu cenu, umiestnil sa v poradí na prvom mieste, splnil podmienky účasti a ktorého členovia komisie s právom vyhodnocovať ponuky (automatizovane s podporou systému EKS) označili zároveň za úspešného uchádzača (v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7).

V prípade rovnosti maximálnych cien celkom u viacerých uchádzačov v príslušnej časti predmetu zákazky rozhoduje o poradí uchádzačov:

**V časti 1** najnižšia cena celkom v EUR s DPH za položku č. 8 Ovsené vločky 400g č. 3 (v rámci skupiny potravín Základné a dlhodobo skladovateľné potraviny, v časti 1 prílohy č. 3A týchto súťažných podkladov).

**V časti 2** nižšia cena celkom v EUR s DPH za položku č. 5 Držky mrazené 1 kg (v rámci skupiny potravín - Mrazené potraviny a výrobky, v časti 2 prílohy č. 3B týchto súťažných podkladov).

**V časti 3** nižšia cena celkom v EUR s DPH za položku č. 2 Maslo čerstvé 125g (v rámci skupiny potravín – Mlieko a mliečne výrobky, v časti 3 prílohy č. 3C týchto súťažných podkladov).

**V časti 4** nižšia cena celkom v EUR s DPH za položku č. 4 Bravčové plece bez kosti (v rámci skupiny potravín – Živočíšne výrobky, mäso a mäsové výrobky, v časti 4 prílohy č. 3D týchto súťažných podkladov).

**V časti 5** najnižšia cena celkom v EUR s DPH za položku č. 5 Vianočka balená 350 g (v rámci skupiny potravín – Pekárenské výrobky, v časti 5 prílohy č. 3E týchto súťažných podkladov).

**V časti 6** nižšia cena celkom v EUR s DPH za položku č. 39 Zemiaky konzumné (v rámci skupiny potravín – Ovocie, zelenina a zemiaky, v časti 6 prílohy č. 3F týchto súťažných podkladov).

**V časti 7**: vzhľadom na to, že v tejto časti je len jedna položka, rozhodujúcim faktorom v prípade rovnakej maximálnej ceny celkom za celý predmet zákazky v EUR s DPH sa bude brať do úvahy najväčšia možná poskytnutá zľava uvedená v percentách na dve desatinné miesta v prípade odberu väčšieho množstva ako je stanovený predpoklad počas trvania zmluvy.